EkBass/fiwiki-20250220-pages-articles huggingface dataset:
Cornel West

Cornel Ronald West (s. 2. kesäkuuta 1953 Tulsa, Oklahoma) on yhdysvaltalainen filosofi ja intellektuelli. Hän toimi aiemmin Harvardin yliopistossa ja nykyään uskonnon professorina Princetonin yliopistossa. West on sanonut, että hänen ajattelunsa on omaksunut aineksia afrikkalais-amerikkalaisesta baptismista, marxismista, pragmatismista sekä transsendentalismista. == Teoksia == * Black Theology and Marxist Thought (1979) * Prophesy Deliverance! An Afro-American Revolutionary Christianity (1982) * Prophetic Fragments (1988) * The American Evasion of Philosophy: A Genealogy of Pragmatism (1989) * Breaking Bread: Insurgent Black Intellectual Life (yhdessä bell hooksin eli Gloria Jean Watkinsin kanssa, 1991) * The Ethical Dimensions of Marxist Thought (1991) * Beyond Eurocentrism and Multiculturalism (1993) * Race Matters (1993) * Keeping Faith: Philosophy and Race in America (1994) * Jews and Blacks: A Dialogue on Race, Religion, and Culture in America (yhdessä rabbi Michael Lernerin kanssa, 1995) * Future of the Race (yhdessä Henry Louis Gates, Jr.:n kanssa, 1996) * The War Against Parents: What We Can Do For America's Beleaguered Moms and Dads (yhdessä Sylvia Ann Hewlettin kanssa, 1998) * The Future of American Progressivism (yhdessä Roberto Ungerin kanssa, 1998) * The African-American Century: How Black Americans Have Shaped Our Century (yhdessä Henry Louis Gates, Jr.:n kanssa, 2000) * Cornel West: A Critical Reader (George Yancy, toim.) (2001) * Democracy Matters: Winning the Fight Against Imperialism (2004) * Matrix -elokuvasarjan kommentaarit: The Ultimate Matrix Collection (yhdessä Ken Wilberin kanssa, 2004) * Post-Analytic Philosophy, toim. yhdessä John Rajchmanin kanssa == Aiheesta muualla == * Cornel West , Pragmatism.org * West on the Eighties Luokka:Pragmatistit Luokka:Yhdysvaltalaiset filosofit Luokka:Kriittinen rotuteoria Luokka:Yhdysvaltalaiset professorit Luokka:Princetonin yliopiston professorit Luokka:Vuonna 1953 syntyneet Luokka:Elävät henkilöt
Clifford Husbands

Clifford Straughn Husbands (5. elokuuta 1926 – 11. lokakuuta 2017) oli Barbadoksen kenraalikuvernööri vuosina 1996–2011. Hän astui virkaan vuonna 1996 Dame Nita Barrow'n seuraajaksi. Former Barbados Governor-General Sir Clifford Husbands is dead Clifford Husbands oli koulutukseltaan lakimies. Hän kuoli 91-vuotiaana kotonaan 11. lokakuuta 2017. == Lähteet == * Elämäkerta === Viitteet === Luokka:Barbadoslaiset henkilöt Luokka:Vuonna 1926 syntyneet Luokka:Vuonna 2017 kuolleet
John Compton

John George Melvin Compton (26. huhtikuuta 1925 Canouan, Saint Vincent ja Grenadiinit – 7. syyskuuta 2007 Castries) oli Saint Lucian kolminkertainen pääministeri. Compton toimi Saint Lucian pääministerinä vuosina 1964–1979, 1982–1996 ja joulukuusta 2006 kuolemaansa asti. Hän johti Yhdistynyttä työväenpuoluetta vuosina 1964–1996 ja jälleen vuodesta 2005. Compton oli myös viimeisen hallituksensa talousministeri. Toukokuussa 2007 hän päätyi New Yorkissa sairaalahoitoon kärsittyään aivoverenkiertohäiriön, joka jätti hänet liikuntavammaiseksi. Heinäkuussa 2007 hänen ilmoitettiin eroavan vuoden loppuun; 26. elokuuta hengitysvaikeudet veivät hänet sairaalaan, ja 1. syyskuuta hänet vietiin Martiniquelle saamaan hoitoa. Hän kuoli uusiutuneen aivoverenkiertohäiriönsä komplikaatioihin 82-vuotiaana 7. syyskuuta 2007. Luokka:Saint Lucian pääministerit Luokka:Vuonna 1925 syntyneet Luokka:Vuonna 2007 kuolleet
Arthur Dion Hanna

Arthur Dion Hanna (7. maaliskuuta 1928 – 3. elokuuta 2021) oli bahamalainen poliitikko, joka toimi maansa kenraalikuvernöörinä 2006–2010. Hanna oli Bahaman parlamentin alahuoneen jäsen vuosina 1960–1992 sekä maansa varapääministeri vuosina 1967–1984. Hanna syntyi Acklinsin saarella vuonna 1928, ja hän opiskeli oikeustiedettä Britanniassa. Palattuaan Bahamasaarille hän liittyi Progressive Liberal Party -puolueeseen. Hänet valittiin Bahamasaarten parlamanttiin ensimmäisen kerran vuonna 1960. Parlamentaarikkona hän toimi vuoteen 1992. Hanna oli varapääministerinä 1967–1984, jolloin hän toimi useissa ministerin tehtävissä. Hanna oli kansallismielinen ja oli bahamalaisen historioitsijan Christopher Curryn mukaan 1960-luvun lopulla keskeisimpiä tekijöitä vakuuttamassa pääministeri Lynden Pindlingiä hakemaan maalle itsenäisyyttä. == Lähteet == Luokka:Bahaman ministerit Luokka:Bahaman kenraalikuvernöörit Luokka:Vuonna 1928 syntyneet Luokka:Vuonna 2021 kuolleet
Alfonso López Michelsen

Alfonso López Michelsen (30. kesäkuuta 1913 Bogotá – 11. heinäkuuta 2007 Bogota) oli kolumbialainen liberaalipuolueen poliitikko. Hän toimi maansa presidenttinä vuosina 1974–1978.Alfonso López Michelsen / 1974-1978 Colombia Mania Häntä edelsi presidenttinä Misael Pastrana Borrero ja seurasi Julio César Turbay Ayala. ==Elämä== Alfonso López Michelsen syntyi Bogotássa, Kolumbiassa. Hänen isänsä Alfonso López Pumarejo toimi Kolumbian presidenttinä vuosina 1934–1938 ja 1942–1945. López Michelsen opiskeli lakitiedettä useissa korkeakouluissa ympäri maailmaa, mutta valmistui lopulta kolumbialaisesta Universidad del Rosariosta. Hänelle tarjottiin vastaperustetun Movimiento Revolucionario Liberal (MRL) -puolueen johtajuutta ja presidenttiehdokkuutta vuonna 1962. López Michelsen suostui, mutta hävisi presidentinvaalit konservatiivipuolueen ehdokkaalle Guillermo León Valencialle. Vuonna 1966 López Michelsen valittiin senaattoriksi, vuonna 1968 Cesarin departementin kuvernööriksi ja vuonna 1969 ulkoministeriksi. Hän sulautti MRL:n takaisin liberaalipuolueeseen vuonna 1967. López Michelsen voitti vuoden 1974 presidentinvaalit ja toimi Kolumbian presidenttinä vuoteen 1978 asti. López Michelsen pyrki uudelleen presidentiksi vuonna 1982, mutta konservatiivien ehdokas Belisario Betancur voitti vaalit. Presidenttikautensa jälkeen Lopez Michelsen yritti neuvotella Kolumbian kapinallisten kanssa panttivankien vapauttamisesta.Obituaries in the news AP/USAToday López Michelsen kuoli 11. heinäkuuta 2007 sydäninfarktiin Bogotássa. Hän oli kuollessaan 94-vuotias. == Lähteet == Luokka:Kolumbian presidentit Luokka:Vuonna 1913 syntyneet Luokka:Vuonna 2007 kuolleet
Chris Hoy

Skotlanti Christopher Andrew "Chris" Hoy (s. 23. maaliskuuta 1976 Edinburgh) on skotlantilainen ratapyöräilijä. Hän on voittanut olympiakultaa kilometrin aika-ajossa vuoden 2004 kesäolympialaisissa Ateenassa, joukkuesprintissä, keirinissä ja eräajossa vuoden 2008 kesäolympialaisissa Pekingissä, joukkuesprintissä ja keirinissä 2012 kesäolympialaisissa Lontoossa sekä olympiahopeaa joukkuesprintissä vuonna 2000 Sydneyssä järjestetyissä kesäolympialaisissa. Ratapyöräilyn MM-kilpailuissa Hoy on voittanut kilometrin aika-ajon vuosina 2002, 2004, 2006 ja 2007. Eräajon mestaruuden hän on voittanut 2008 sekä keirinin 2007, 2008, 2010 ja 2012. Lisäksi hän on kuulunut joukkuesprintin voittaneeseen Yhdistyneen kuningaskunnan joukkueeseen vuosina 2002 ja 2005. Hoy on saanut MM-kisoissa myös kahdeksan hopea- ja kuusi pronssimitalia. Ennen ratapyöräilijäksi ryhtymistään Hoy kilpaili BMX- pyöräilyssä ja lisäksi hän osallistui Skotlannin juniorien soutujoukkueeseen, joka voitti hopeaa Britannian mestaruuskilpailuissa vuonna 1993. Hoy aloitti opintonsa St Andrewsin yliopistossa vuonna 1996, mutta siirtyi pian Edinburghin yliopistoon, josta hän valmistui urheilutieteen kandidaatiksi vuonna 1999. Edinburghin yliopisto myönsi Hoylle kunniatohtorin arvon heinäkuussa 2005. Heriot-Wattin yliopisto myönsi kunniatohtorin arvon marraskuussa 2005. 12\. toukokuuta 2007 Hoy yritti rikkoa kilometrin ajon maailmanennätystä. Hän ei aivan onnistunut tavoitteessaan vaan hävisi 0.228 s, mutta onnistui kuitenkin tekemään ennätyksen 500 m lentävän lähdön ajossa. Vuonna 2015 Hoy on osallistunut European Le Mans Series -sarjaan, jossa hän pääsi luokkavoittoon Silverstonen kilpailussa. == Lähteet == *Chris Hoy Cyclingwebsite-tietokannassa === Viitteet === == Aiheesta muualla == Luokka:Skotlantilaiset ratapyöräilijät Luokka:Brittiläiset olympiavoittajat Luokka:Vuonna 1976 syntyneet Luokka:Elävät henkilöt
Yleisurheilun sisäratojen Euroopan-mestaruuskilpailut 1996

Yleisurheilun sisäratojen Euroopan-mestaruuskilpailut järjestettiin vuonna 1996 Globen-areenalla Tukholmassa, Ruotsissa 8.–10. maaliskuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Marc Blume 6,62 Jason John 6,64 Peter Karlsson 6,64 200 m Erik Wijmeersch 21,04 Aléksios Aleksópulos 21,05 Torbjörn Eriksson 21,07 400 m Du'aine Ladejo 46,12 Pierre-Marie Hilaire 46,82 Ashraf Saber 46,86 800 m Roberto Parra 1.47,74 Giuseppe D'Urso 1.48,04 Wojciech Kałdowski 1.48,40 1 500 m Mateo Cañellas 3.44,50 Anthony Whiteman 3.44,78 Abdelkader Chékhémani 3.45,96 3 000 m Anacleto Jiménez 7.50,06 Christophe Impens 7.50,19 Panagiótis Papulias 7.50,80 60 m aj Igors Kazanovs 7,59 Guntis Peders 7,65 Jonathan Nsenga 7,66 Korkeushyppy Dragutin Topić 235 Leonid Pumalainen 233 Steinar Hoen 231 Seiväshyppy Dmitri Markov 585 Viktor Tšistjakov 580 Pjotr Botškarjov 580 Pituushyppy Mattias Sunneborn 806 Bogdan Țăruș 803 Spirídon Vasdékis 803 Kolmiloikka Māris Bružiks 16,97 Francis Agyepong 16,93 Armen Martirosjan 16,74 Kuulantyöntö Paolo Dal Soglio 20,50 Dirk Urban 20,04 Oliver-Sven Buder 19,91 Seitsenottelu Erki Nool 6188 Tomáš Dvořák 6114 Jón Arnar Magnússon 6069 === Naiset === Laji Kultaa Kultaa Hopeaa Hopeaa Pronssia Pronssia 60 m Ekateríni Thánu 7,15 Odiah Sidibé 7,25 Jerneja Perc 7,28 200 m Sandra Myers 23,15 Erika Suchovská 23,16 Zlatka Georgieva 23,40 400 m Grit Breuer 50,81 Olga Kotljarova 51,70 Tatjana Tšebykina 51,71 800 m Patricia Djaté 2.01,71 Stella Jongmans 2.01,88 Svetlana Masterkova 2.02,86 1 500 m Carla Sacramento 4.08,95 Jekaterina Podkopajeva 4.09,65 Małgorzata Rydz 4.10,50 3 000 m Fernanda Ribeiro 8.39,49 Sara Wedlund 8.50,32 Marta Domínguez 8.53,34 60 m aj Patricia Girard-Léno 7,89 Brigita Bukovec 7,90 Monique Tourret 8,09 Korkeushyppy Alina Astafei 198 Níki Bakogiánni 196 Olga Bolşova 194 Seiväshyppy Vala Flosadóttir 416 Christine Adams 405 Gabriela Mihalcea 405 Pituushyppy Renata Nielsen 676 Jelena Sintšukova 675 Claudia Gerhardt 674 Kolmiloikka Iva Prandževa 14,54 Šárka Kašpárková 14,50 Ólga Vasdéki 14,30 Kuulantyöntö Astrid Kumbernuss 19,79 Irina Hudoroškina 19,07 Valentyna Fedjušyna 18,90 Viisiottelu Jelena Lebedenko 4685 Urszula Włodarczyk 4597 Irina Vostrikova 4545 == Mitalitaulukko == 1 4 2 2 8 2 4 0 1 5 3 2 2 2 6 4 2 1 0 3 5 2 0 0 2 6 1 6 4 11 7 1 3 0 4 8 1 2 3 6 9 1 1 2 4 10 1 1 1 3 10 1 1 1 3 12 1 0 1 2 12 1 0 1 2 14 1 0 0 1 14 1 0 0 1 14 1 0 0 1 14 1 0 0 1 18 0 3 0 3 19 0 1 2 3 20 0 1 1 2 20 0 1 1 2 22 0 1 0 1 23 0 0 1 1 23 0 0 1 1 23 0 0 1 1 23 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1996 == Lähteet == * EAA:n tietokanta 1996 Luokka:Vuoden 1996 yleisurheilu Luokka:Tukholman urheilutapahtumat
Kwame Anthony Appiah

Kwame Anthony Appiah (s. 8. toukokuuta 1954 Lontoo) on brittiläis-ghanalainen filosofi, jonka kiinnostuksen kohteisiin kuuluvat poliittinen filosofia, etiikka, kielifilosofia, mielenfilosofia ja afrikkalaisen ajattelun historia. Appiah syntyi Lontoossa, kasvoi Kumasissa Ghanassa, ja opiskeli Bryanston Schoolissa Dorsetissa sekä Clare Collegessa Cambridgessa. Hänen isänsä oli ghanalainen poliitikko ja asianajaja Joe Appiah, ja äitinsä lastenkirjailija Peggy Cripps. Appiah on työskennellyt läheisesti Henry Louis Gates Jr.:n kanssa ja toimittanut hänen kanssaan Transition Magazine -julkaisua. Molefi Asante on kritisoinut Appiahia "afrikkalaisuuden vastaisuudesta".A Quick Reading of Rhetorical Jingoism: Anthony Appiah and His Fallacies == Teoksia == === Kirjoja === * Assertion and Conditionals. Cambridge: Cambridge University Press, 1985. * For Truth in Semantics. Oxford: Blackwell's, 1986. * Necessary Questions: An Introduction to Philosophy. New York: Prentice- Hall/Calmann & King, 1989. * In My Father's House: Africa in the Philosophy of Culture. London: Methuen, 1992; New York: Oxford University Press, 1992. * Color Conscious: The Political Morality of Race. Yhdessä Amy Gutmanin kanssa, johdanto David Wilkins. Princeton, NJ: Princeton University Press, 1996. * Bu Me Bé: The Proverbs of the Akan. Yhdessä Peggy Appiahin kanssa, Ivor Agyeman- Duahin avustamana. Accra: The Center for Intellectual Renewal, 2002. * Kosmpolitische Patriotismus. Frankfurt: Suhrkamp, 2002. * Africana: The Concise Desk Reference, toim. yhdessä H. L. Gates Jr.:n kanssa. Philadelphia: Running Press, 2003. * Thinking It Through: An Introduction to Contemporary Philosophy. New York: Oxford University Press, 2003. * The Ethics of Identity. Princeton University Press, 2005. * Cosmopolitanism: Ethics in a World of Strangers. New York: W. W. Norton, 2006. * Experiments in Ethics. Cambridge: Harvard University Press, 2008 * Mi cosmopolitismo, Buenos Aires/Madrid, Katz editores S.A, 2008 * The Honor Code: How Moral Revolutions Happen. New York: W. W. Norton, 2010 === Romaaneja === * Avenging Angel. London: Constable, 1990; New York: St. Martin's Press, 1991. * Nobody Likes Letitia. London: Constable, 1994. * Another Death in Venice: A Sir Patrick Scott Investigation. London: Constable, 1995. == Lähteet == == Aiheesta muualla == * Anthony Appiahin kotisivu * "The Ethics of Identity" , radiohaastattelu * "What is Race?" , radiohaastattelu Luokka:Afrikkalaiset filosofit Luokka:Vuonna 1954 syntyneet Luokka:Elävät henkilöt Luokka:Brittiläiset filosofit
Burning Bridges

Burning Bridges on ruotsalaisen metalliyhtye Arch Enemyn kolmas studioalbumi vuodelta 1999. Albumia pidetään yhtyeen tuotannossa merkittävänä, ja sen avulla yhtye saavutti edeltäjäalbumeitaan enemmän suosiota Japanissa (jossa yhtyeen suosio oli tähän aikaan isompi kuin muualla), ja myös Euroopan markkinoilla. Albumilta julkaistiin musiikkivideo sen ensimmäisestä raidasta, ”The Immortalista”. Albumista julkaistiin kaksi erikoisversiota, toinen Japaniin ja toinen Eurooppaan. Kumpikin erikoisjulkaisu sisältää kaksi bonusraitaa, jotka on myöhemmin julkaistu myös muun muassa Burning Bridgesiä seuranneen albumin Wages of Sinin (2001) erikoisversioilla. Burning Bridges on viimeinen Arch Enemyn albumi, jolla laulaja Johan Liiva, yksi yhtyeen alkuperäisjäsenistä, on mukana. Hänen seuraajansa Angela Gossow laulaa jo seuraavalla Wages of Sin -albumilla. Gossowin mukaantulo yhtyeeseen oli suurena vaikuttimena yhtyeen myöhempään soundin muuttumiseen ja myös suosion kasvuun. Albumista tehdyssä Japanin ja Korean erikoisjulkaisussa on kaksi bonusraitaa, Europe-cover ”Scream of Anger” sekä ”Fields of Desolation ’99”. Myös Eurooppaan tehty rajoitettu digipack-julkaisu sisälsi kaksi bonusraitaa: ”Diva Satanica” ja instrumentaalikappale ”Hydra”. == Kappaleet == # # # # # # # # === Euroopan version bonuskappaleet === # * # === Japanin ja Korean version bonuskappaleet === # * # == Kokoonpano == * Johan Liiva – laulu * Michael Amott – kitara * Christopher Amott – kitara * Sharlee D'Angelo – basso * Daniel Erlandsson – rummut == Arvostelut == * Allmusic: Allmusic review * Soundi: Soundi == Lähteet == == Aiheesta muualla == * * Luokka:Arch Enemyn albumit Luokka:Vuoden 1999 albumit
Pyhän Andreaksen katedraali (Victoria)

Pyhän Andreaksen katedraali () on kirkkorakennus Victorian kaupungissa, Kanadan Brittiläisessä Kolumbiassa. Se on Victorian roomalais-katolisen hiippakunnan katedraali, ja pyhitetty Pyhälle Andreakselle. Rakennus edustaa arkkitehtuurin gotiikan tyylisuuntaa, ja se on järjestyksessään kolmas katedraali Victoriassa. Kirkon rakennustyöt käynnistettiin vuonna 1890, ja se vihittiin käyttöön vuonna 1892. Sen suunnittelivat arkkitehdit Maurice Perrault ja Albert Mesnard. Kirkon torni kohoaa 53 metrin korkeuteen. == Aiheesta muualla == * Viralliset sivut Luokka:Kanadan kirkot Luokka:Katedraalit
Aleksanteri Nevskin katedraali (Sofia)

pienoiskuva|Aleksanteri Nevskin katedraali Aleksanteri Nevskin katedraali () on Bulgarian pääkaupungissa Sofiassa --sijaitseva ortodoksinen katedraali. Se on rakennettu uusbysanttilaiseen tyyliin, ja se toimii Bulgarian patriarkaatin katedraalina. Katedraali on yksi maailman suurimmista ortodoksisista katedraaleista, kuten myös yksi Sofian symboleista ja suurimmista nähtävyyksistä. Sen pääkupoli on 45 metriä korkea ja pinta-ala on 3 170 neliömetriä. Katedraaliin mahtuu noin 5 000 ihmistä. Kellotapuli on 51 metriä korkea ja siinä on 12 kelloa. Aleksanteri Nevskin katedraalin rakennustyöt käynnistettiin virallisesti vuonna 1882, jolloin peruskivi muurattiin, mutta pääosin rakentaminen tapahtui vuosina 1904–1912. Katedraali rakennettiin Turkin sodassa kuolleiden venäläisten, bulgarialaisten, ukrainalaisten, moldovalaisten, romanialaisten ja suomalaisten sotilaiden muistolle. Sen suunnittelusta vastasi arkkitehti Aleksandr Pomerantsev. Image:Bulgaria- Alexander Nevsky-02.JPG Image:Bulgaria-Alexander Nevsky-03.JPG Image:Bulgaria- Alexander Nevsky-04.JPG Image:Bulgaria-Alexander Nevsky-05.JPG == Lähteet == Luokka:Bulgarian kirkot Luokka:Katedraalit Luokka:Sofian rakennukset ja rakennelmat Luokka:Kivikirkot Luokka:Seulonnan keskeiset artikkelit
Musta nationalismi

Musta nationalismi on poliittinen ja sosiaalinen liike, jonka tavoitteena on kasvattaa mustien taloudellista valtaa ja yhteisöllisyyttä. Liike oli suosittu Yhdysvaltain mustassa kansanosassa 1960-luvulla ja 1970-luvun alussa. Mustan nationalismin juuret ovat Marcus Garveyn Universal Negro Inprovement Association -yhdistyksessä 1920-luvulla. Myöhempiä liikkeen avainhahmoja ovat olleet esimerkiksi Stokely Carmichael, Martin Delany, Louis Farrakhan ja Malcolm X. Mustat nationalistit ovat kannattaneet mustien erillisen identiteetin säilyttämistä ja edistämistä. Liike on myös pyrkinyt edistämään mustien ylpeyttä. Moni liikkeen kannattaja on havitellut erillisen mustien valtion perustamista sen sijaan, että mustat assimiloituisivat valkoiseen Yhdysvaltoihin. Liikkeen iskulauseisiin ovat kuuluneet esimerkiksi ”Black Power”, ’musta valta’, ja ”Black is beautiful”, ’musta on kaunista’. == Katso myös == * Black Power * Mustat pantterit * Nation of Islam ==Lähteet== == Aiheesta muualla == * Black Nationalism The Martin Luther King, Jr. Research and Education Institute, Stanford University *
Aleksanteri Nevskin katedraali (Petroskoi)

Aleksanteri Nevskin katedraali on kirkkorakennus Venäjän Karjalan tasavallan pääkaupungissa Petroskoissa. Se on rakennettu vuosina 1825–1832. Neuvostoliiton vuosina rakennus ei kuitenkaan toiminut kirkkona, sillä se muutettiin kotiseutumuseoksi. Kotiseutumuseo muutti uusiin tiloihin vuonna 1993, jolloin aloitettiin kirkkorakennuksen kunnostus. Kunnostustyöt saatiin päätökseen 1999 ja vuonna 2000 kirkko vihittiin patriarkka Aleksis II:n johdolla. Kirkko on nykyään Venäjän ortodoksisen kirkon Petroskoin ja Karjalan hiippakunnan pääkatedraali. ==Lähteet== == Aiheesta muualla == Luokka:Venäjän kirkot Luokka:Petroskoi
Kymijoen Lohisoitto

Kymijoen Lohisoitto on klassiseen musiikkiin painottuva 5-päiväinen musiikkitapahtuma, joka järjestetään Kotkassa kesäkuun alussa. Ensimmäinen Kymijoen Lohisoitto oli vuonna 1996. Silloin se perustui kotkalaisten muusikoiden esityksiin. Lohisoiton toteutus on osin talkootyötä, sen organisoi Kymijoen Lohisoitto ry. ==Aiheesta muualla== * Tapahtuman sivut Luokka:Klassisen musiikin tapahtumat Suomessa Luokka:Kotkan tapahtumat
Mononykus

Mononykus oli myöhäisellä liitukaudella, noin 75 miljoonaa vuotta sitten pieni, noin metrin pituinen ja puolen metrin korkuinen pieni petodinosaurus jolla oli hyvin pienet, noin kymmenen sentin pituiset mutta silti hyvin vahvat eturaajat joissa oli yksi suuri kynsi. Tällä kynnellä se olisi ehkä voinut muun muassa repiä suuria termiittikekoja auki. Mononykuksella on ehkä ollut höyhenpeite ja nokka, kuten esimerkiksi sen sukulaisella Shuvuuialla ja Alvarezsauruksella, sillä eläimen kalloa ei vielä ole löydetty. == Löytö == Vaikka Mononykus oli virallisesti löydettiin 1990-luvulla, ilmoitettiin, että Andrewsin retkikunta oli jo löytänyt sen vuosia aiemmin. Luokka:Alvarezsauridae
Millennium Stadium

Principality Stadium (ent. Millennium Stadium, ) on stadion Cardiffissa, Walesissa. Walesin rugbymaajoukkue pelaa siellä kotiottelunsa. Stadion oli valmistuessaan 74 500 katsojapaikallaan Yhdistyneen kuningaskunnan suurin, mutta laajennettu Old Trafford ohitti sen noin 2 000 istumapaikalla. Nykyisin se on Britannian neljänneksi suurin stadion, kun uusi Wembley Stadium valmistui ja Twickenham Stadiumin laajennus saatiin päätökseen. Vuonna 1999 valmistuneen stadionin omistaa Walesin rugbyliitto (WRU). == Aiheesta muualla == *Millennium Stadiumin kotisivu Luokka:Cardiffin urheilu Luokka:Walesin jalkapallostadionit
Untouchables

Untouchables on Kornin viides studioalbumi. Se julkaistiin 11. kesäkuuta 2002 ja on myynyt yli 4 000 000 kappaletta maailmanlaajuisesti. Albumi vuoti julkisuuteen muutamia kuukausia ennen virallista julkaisupäivää. Vuodon jälkeen keskusteltiin oliko vuotanut versio levystä lopullinen, ja lisättäisiinko, poistettaisiinko tai muutettaisiinko sisältöä viralliseen versioon. Lopulta ero vuotaneen ja virallisen levyn välillä oli vain kappaleiden nimet (paitsi "Here to Stay" pysyi samana) ja kappaleiden järjestys. Untouchables myi 434 126 kappaletta ensimmäisellä viikollaan ja sijoittui listalla toiseksi The Eminem Show:n jälkeen. Untouchables on ainoa albumi, missä Jonathan Davis ei soita säkkipilleillä. ==Kappaleet== # "Here to Stay" – 4:32 # "Make Believe" – 4:37 # "Blame" – 3:51 # "Hollow Life" – 4:09 # "Bottled Up Inside" – 4:00 # "Thoughtless" – 4:33 # "Hating" – 5:10 # "One More Time" – 4:40 # "Alone I Break" – 4:17 # "Embrace" – 4:27 # "Beat It Upright" – 4:15 (poistettu kokonaan albumin editoidusta versiosta) # "Wake Up Hate" – 3:13 # "I'm Hiding" – 3:57 # "No One's There" – 5:06 # "Here to Stay (T Ray's Mix)" (vain albumin "limited edition"-versiossa) ==Vuotaneen albumin kappalejärjestys ja kappaleiden nimet== (Suluissa virallisen version kappaleiden nimet) # "From Your Heart" (Blame) # "Chasing Me" (Make Believe) # "Full of Sorrow" (Bottled Up Inside) # "Tear Me Down" (Thoughtless) # "In Place" (Embrace) # "I Want To Be Gone" (I'm Hiding) # "Here to Stay" # "Falling Through Time" (Hollow Life) # "All My Hate" (Wake Up Hate) # "Leave This Place" (No One's There) # "Corners Of My Mind" (One More Time) # "Help Me Stay Alive" (Beat it Upright) # "Make It Go Away" (Alone I Break) # "Everything That I Could Find" (Hating) ==Saavutukset== ===Albumi=== Vuosi Albumi Lista Sijoitus 2002 Untouchables The Billboard 200 2 2002 Untouchables Top Internet Albumit 2 2002 Untouchables Top Kanadan Albumit 3 2002 Untouchables Ison-Britannian Top 75 -albumilista 4 ==Muusikot ja henkilöstö== *Jonathan Davis - laulu *Fieldy - basso *James Shaffer - kitara *Brian "Head" Welch - kitara *David Silveria - rummut *Michael Beinhorn - tuottaja *Andy Wallace - mixaus *Howie Weinberg - masterointi == Arvostelut == * Desibeli.net: * Imperiumi: 8-/10 * Soundi: == Lähteet == == Aiheesta muualla == * Luokka:Vuoden 2002 albumit Luokka:Kornin albumit
Take a Look in the Mirror

Take a Look in the Mirror on Kornin kuudes studioalbumi, joka on myynyt maailmanlaajuisesti yli 1 900 000 kappaletta. Se julkaistiin 25. marraskuuta 2003. Albumissa Korn palasi takaisin aggressiivisempaan tyyliinsä, nu metalliin. Se on myös viimeinen albumi yhtyeen alkuperäisellä kokoonpanolla. ==Musiikki ja lyyriset teemat == Take a Look in the Mirror merkitsee albumina paluuta aggressiivisempaan tyyliin, kuten ensimmäisillä albumeilla. Kitaristit Brian "Head" Welch ja James "Munky" Shaffer hyödyntävät kitaroissaan enimmäkseen paksua, raskasta säröä ja satunnaisesti puhdasta näppäilyä kontrastina. Albumi sisältää elementtejä alternative metalista ja uudelleen äänitetyn version kappaleesta "Alive". Se oli ensimmäinen kappale, jonka yhtye kirjoitti, mikä sai laulaja Davisin liittymään Korniin. Kappale oli aiemmin julkaistu vain yhtyeen ensimmäisellä demolla, Neidermeyer’s Mindilla. Kappaleella "Play Me" vierailee rap-artisti Nas, mikä tekee Take a Look in the Mirrorista ensimmäisen Korn-albumin Follow the Leaderin jälkeen tämänkaltaisella yhteistyöllä. Tämän lisäksi Davis soittaa säkkipilliä kappaleella "Let's Do This Now", tuoden paluun albumilla Untouchables katkenneelle eräänlaiselle perinteelle. ==Kappaleet== # "Right Now" – 3:10 # "Break Some Off" – 2:35 # "Counting on Me" – 4:49 # "Here It Comes Again" – 3:33 # "Deep Inside" – 2:46 # "Did My Time" – 4:04 # "Everything I've Known" – 3:34 # "Play Me" (ft. Nas) – 3:21 # "Alive" – 4:30 # "Let's Do This Now" – 3:18 # "I'm Done" – 3:23 # "Y'all Want a Single" – 3:17 # "When Will This End" – 14:24 ::* Sisältää piilotetun kappaleen, coverin Metallican kappaleesta "One". ==Henkilökunta== *Jonathan Davis - laulu, säkkipillit, tuottaminen *Brian "Head" Welch - kitara *James "Munky" Shaffer - kitara *Reginald "Fieldy" Arvizu - basso *David Silveria - rummut *Frank Filipetti - tuottaminen, teknikko, miksaus *Nasir "Nas" Jones - laulu kappaleessa "Play Me" *Jim "Bud" Bonti - tuottaminen, teknikko *Tim Harkins - teknikko *Cailan Mccarthy - taiteilija koordinoija *Doug Erb - taideohjaus *Brandy Flower - taideohjaus *Gayle Boulware - taidekonsultti *Darren Frank - avustaja *Jesse Gorman - avustaja *Peter Katsis - A&R; *Kaz Utsunomiya - A&R; *Rob Hill (ohjaaja) - editointi *Fred Maher - editointi *Louie Teran - digitaalinen editointi *Stephen Marcussen - masterointi *Polarbear - ohjelmointi *Mitch Ikeda - ohjelmointi *Marina Chavez - ohjelmointi ==Saavutukset== Albumi - Billboard (Pohjois-Amerikka) Vuosi Lista Sijoitus 2003 Top Internet Albumit 9 2003 The Billboard 200 9 == Arvostelut == * AllMusic: * Soundi: == Lähteet == == Aiheesta muualla == * Luokka:Vuoden 2003 albumit Luokka:Kornin albumit
Kristine Sutherland

Kristine Sutherland, alk. Kristine Young, (s. 17. huhtikuuta 1955 Boise, Idaho) on yhdysvaltalainen näyttelijä, joka tunnetaan kenties parhaiten monivuotisesta roolistaan televisiosarjassa Buffy, vampyyrintappaja. Hän näytteli sarjan nimihenkilön Buffyn äitiä Joyce Summersia. Sutherland oli mukana sarjan jokaisella tuotantokaudella. Hän on näytellyt muun muassa elokuvissa Kulti, kutistin kakarat (1989) ja Kissojen valtakunta (2002). Hän on naimisissa näyttelijä John Pankow’n kanssa, ja heillä on yksi lapsi. Taiteilijanimensä Sutherland otti kissaltaan, joka oli nimetty näyttelijä Donald Sutherlandin mukaan. Sattumalta Donald Sutherland näytteli elokuvassa Buffy, vampyyrintappaja (1992), jonka alkuperäiseen käsikirjoitukseen Buffy- televisiosarja perustui. ==Aiheesta muualla== * Luokka:Yhdysvaltalaiset näyttelijät Luokka:Vuonna 1955 syntyneet Luokka:Elävät henkilöt
Suzuka

Suzuka () on Japanin kaupunki Honshūn saaren eteläosassa Mien prefektuurissa. Se sijaitsee Tyynenmeren Isenlahden rannalla prefektuurin pohjoisosassa Nagoyan lounaispuolella. Kaupungissa on 200 402 asukasta (vuonna 2017) ja sen pinta-ala on 194,46 neliökilometriä. Suzukan kaupungissa sijaitsee moottorirata Suzuka Circuit, jolla on ajettu Formula 1:n ja MotoGP:n Japanin Grand Prix. == Lähteet == == Aiheesta muualla == * Kaupungin internetsivut *
Greatest Hits, Volume 1

Greatest Hits Vol.1 on nu metal -yhtye Kornin kokoelmalevy, joka julkaistiin lokakuussa 2004. Albumia on myyty maailmanlaajuisesti yli 1 850 000 kappaletta. Levyllä on kappaleita yhtyeen uran varrelta, minkä lisäksi se sisältää kaksi uutta kappaletta, jotka ovat molemmat cover-versioita. ”Word Up!” on versiointi Cameon kappaleesta ja toinen Pink Floydin kappaleista ”Another Brick in the Wall” ja ”Goodbye Cruel World”. ==Kappaleet== Kaikki kappaleet kirjoittanut Korn, ellei toisin mainittu. ===Levy 1=== # "Word Up!" (Cameo) 2:53 # "Another Brick in the Wall" (Parts 1, 2 & 3) (Pink Floyd) 7:08 # "Y'all Want a Single" 3:38 (Take a Look in the Mirror) # "Right Now" 3:15 (Take a Look in the Mirror) # "Did My Time" 4:07 (Take a Look in the Mirror) # "Alone I Break" 4:16 (Untouchables) # "Here to Stay" 4:32 (Untouchables) # "Trash" 3:27 (Issues) # "Somebody Someone" 3:47 (Issues) # "Make Me Bad" 3:55 (Issues) # "Falling Away from Me" 4:31 (Issues) # "Got the Life" 3:48 (Follow the Leader) # "Freak on a Leash" 4:15 (Follow the Leader) # "Twist" 0:49 (Life Is Peachy) # "A.D.I.D.A.S." 2:32 (Life Is Peachy) # "Clown" 4:36 (Korn) # "Shoots and Ladders" 5:23 (Korn) # "Blind" 4:18 (Korn) # "Freak on a Leash" (Dante Ross Mix) 4:45 (Freak on a Leash-single) === Levy 2 (DVD): Live At CBGB's === # "Right Now" # "Here to Stay" # "Did My Time" # "Got the Life" # "Freak on a Leash" # "Falling Away from Me" # "Blind" == Arvostelut == * Desibeli.net: * Imperiumi: 7/10 * Soundi: == Lähteet == == Aiheesta muualla == * Luokka:Vuoden 2004 kokoelma-albumit Luokka:Kornin albumit
Christ Church Cathedral

Christ Church Cathedral voi tarkoittaa seuraavia kirkkoja: * Christ Church Cathedral, Falklandinsaaret * Christ Church Cathedral, Montréal * Christ Church Cathedral, Nassau * Christ Church Cathedral, Christchurch * Christ Church Cathedral, Oxford * Christ Church Cathedral, Indianapolis
Yli-Livo

Yli-Livo on Pudasjärven kaupungissa sijaitseva kylä, joka sijaitsee noin 35 kilometriä kaupungin keskustasta koilliseen. Kylällä sijaitsee muun muassa ala-aste sekä kylätalo. ==Lähteet== ==Aiheesta muualla== * Yli-Livon kylän kotisivut Luokka:Pudasjärven kylät
Puhos (Pudasjärvi)

Puhos eli Puhoskylä on kylä Pudasjärven kaupungin kaakkoisosassa. Se sijaitsee noin 55 kilometrin päässä kaupungin keskustaajamasta Kurenalta. Kylä rajoittuu idässä Taivalkosken kuntaan, kaakossa Suomussalmeen ja etelässä Puolankaan Asutus on jakaantuut useammalle perukalle, Puhosjärven länsipuolelle, Haukijärvelle, Kosamonniemelle, Harjunperälle, Salmijärven ympärille, Puhosniemelle ja Pääahoon sekä Näljängäntien varteen. Kylällä on muun muassa M-ketjun kyläkauppa Puhoskylän lähikauppa. Puhoksessa kyläseuratalolla Möykkälässä järjestetään erilaisia tapahtumia, kuten joka vuosi järjestettävät sikajuhlat. Kylällä on ollut oma koulu, mutta nykyään oppilaat käyvät koulua Hirvaskosken koulussa. Puhoksen läheisyydessä sijaitsee myös Julmaharju, jonka harjumetsät, lammet ja lähteet sekä suppamuodostumat on Luonto-Liiton inventoinneissa arvioitu arvokkaiksi uhanalaisten eliölajiensa vuoksi. ==Lähteet== ==Aiheesta muualla== *Turpeinen, Juhani (toim.): Puhos : kylämme historia. Pudasjärven kaupunki, 2005. ISBN 952-91-8971-0. Luokka:Pudasjärven kylät
Gusse Rössi

Gustaf ”Gusse” Olavi Rössi (28. huhtikuuta 1928 Turku – 30. kesäkuuta 1997 Helsinki) oli turkulainen tenorisaksofonisti. Hänellä oli usein oma yhtye Gusse Rössi Quartet. Hän sai Suomen Jazzliiton Yrjö-palkinnon vuonna 1977. Rössi soitti myös Suomen ensimmäisessä ”rock-konsertissa”, jonka järjesti urheiluseura Turun Pyrkivä vuonna 1956. == Osittainen diskografia == * Gusse Rössi Quartet: I'm Still Here (1977) * Live at Groovy (1982) == Lähteet == Luokka:Suomalaiset jazzsaksofonistit Luokka:Vuonna 1928 syntyneet Luokka:Vuonna 1997 kuolleet
Kim Staal

Kim Staal (s. 10. maaliskuuta 1978 Herlev, Tanska) on tanskalainen jääkiekkoilija, joka pelaa tällä hetkellä Tanskan AL-Bank Ligaenin Herlev Hornetsissa. Staal siirtyi jo nuorena Tanskasta Ruotsiin pelaamaan. Hän pelasi Malmö IF:n (nykyinen Malmö Redhawks) juniorijoukkueissa kaudella 1994–1995. Montreal Canadiens varasi Staalin NHL:ään varaustilaisuudessa 1996 92. varauksena. Ensimmäiset ottelunsa Elitserienissä Staal pelasi kaudella 1996–1997. Malmön vakiokokoonpanoon Staal nousi kaudella 1998–1999, jolloin hän pelasi 48 ottelua. Seuraavalla kaudella Staal teki jo 24 pistettä ja kaudella 2000–2001 jo 31 pistettä. Kaudeksi 2001–2002 Staal siirtyi MODOhon, jossa hän voitti hopeaa ja teki piste-ennätyksensä 37 pistettä. MODOssa Staal pelasi kaksi kautta ja palasi Malmöhön kaudeksi 2003–2004. Seuraavalla kaudella Malmö putosi Elitserienistä Allsvenskaniin, mutta Staal jatkoi joukkueessa. Hän auttoi kaudella 2005–2006 Malmön takaisin Elitserieniin. Syksyllä 2006 Staal lähti Pohjois-Amerikkaan Nashville Predatorsin leirille. Hän teki joukkueen kanssa vuoden sopimuksen. Staal pelasi kuitenkin koko kauden AHL:n Milwaukee Admiralsissa, jossa teki 25 pistettä 64 ottelussa. Kaudeksi 2007–2008 hän siirtyi Ruotsiin, jossa jatkoi uraansa Linköpingissä. Kausi päättyi Staalin uraan toiseen Elitserieniin hopeamitaliin. Seuraavaksi kaudeksi hän siirtyi HV71:een. Kaudella 2009–2010 Staal pelasi kolmen vuoden tauon jälkeen Malmössä ja seuraavaksi kaudeksi hän siirtyi Tanskan pääsarjan Herning IK:hon. Kaudeksi 2011–2012 Staal siirtyi saman sarjan Herlev Hornetsiin. Staal on edustanut Tanskaa useassa maajoukkueturnauksessa. Vuosina 1995 ja 1996 Staal pelasi Tanskan nuorisomaajoukkueissa sekä 18-vuotiaiden Euroopan-mestaruuskilpailujen B-sarjassa että nuorten MM-kilpailujen C-sarjassa. Vuonna 1996 hänet valittiin 18-vuotiaiden EM-turnauksen B-sarjan parhaaksi hyökkääjäksi. Nuorten MM-kilpailujen C-sarjassa Staal pelasi myös 1998. Staal pelasi ensimmäisen kerran miesten MM-kilpailujen B-sarjassa keväällä 1996. Seuraavan kerran hän edusti Tanskaa keväällä 1998 MM- kilpailujen B-sarjassa. Kevään 1998 jälkeen Staal on pelannut joka kerta Tanskan maajoukkueessa MM-kilpailuissa. 1. divisioonan MM-kilpailuissa 2002 Staal oli nostamassa Tanskaa MM-kilpailujen pääsarjaan. Staal on pelannut kuusi MM-turnausta. Hän oli MM-kilpailuissa 2006 neljänneksi paras maalintekijä viidellä maalillaan ja Tanskan paras pistemies kuudella pisteellään. Staal oli Tanskan eniten pisteitä tehnyt pelaaja myös MM- kilpailuissa 2008, jolloin hän teki jälleen kuusi pistettä. == Lähteet == == Aiheesta muualla == * Luokka:Tanskalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1978 syntyneet Luokka:Elävät henkilöt
Akuankkakierto

Akuankkakierto tarkoittaa soinnutusta, jossa toistuvat ostinatona toonika, submediantti (toonikaa vastaava mollisävellaji), subdominantti ja dominantti. Subdominantin tilalla voidaan soittaa myös II asteen mollisointu. Näin laulusta saadaan vivahteikas ja laajempi kuin kolmen perussoinnun soinnutuksella. Akuankkakiertoa käytetään runsaasti country- ja rock- musiikissa. Nimestään huolimatta ”akuankkakierto” ei viittaa Aku Ankkaan vaan Paul Ankan kappaleeseen ”Diana”, jossa tämä komppikierto tulee selkeänä esiin. Pianonsoiton opiskelijoille akuankkakierto tulee tutuksi Hoagy Carmichaelin säveltämässä kappaleessa ”Heart and Soul”. C-duurissa akuankkakiertoa vastaa C - Am - F - G -ostinato. == Aiheesta muualla == * Musiikin matematiikkaa Luokka:Sointukulut
Toonika

Toonika tarkoittaa sävellajin tai sävelasteikon perussäveltä eli ensimmäistä säveltä. Duuri- ja mollisävellajeja nimitetään toonikasävelen mukaan: esimerkiksi C-duurin toonika on C, a-mollin a. Toonikaa vastaa duurissa solmisaatiotavu do ja mollissa la. Väli toonikasta toonikaan on yksi (puhdas) oktaavi. Tonaalisessa musiikissa melodia loppuu usein toonikaan. == Toonikasointu == Toonikasointu eli peruskolmisointu on kussakin sävellajissa kolmisointu, jonka pohjasävelenä on toonika ja johon kuuluvat lisäksi sävelasteikon kolmas ja viides sävel. Duuri- ja mollisävellajien I asteen soinnusta käytetään nimitystä toonikasointu. :Esimerkiksi C-duurin toonikasoinnun eli C-duurisoinnun muodostavat sävelet C, E ja G, ja vastaavasti c-mollin toonikasoinnun eli c-mollisoinnun muodostavat C, Es ja G. Normaalisti kadenssi päättyy toonikasointuun. Luokka:Musiikin teoria Luokka:Musiikkitermit
Mediantti

Mediantti ("välittäjä"), myös terssi ("kolmas"), tarkoittaa sävelasteikossa III asteen säveltä. Medianttia vastaa duurissa solmisaatioavu mi ja mollissa do. Yhdessä asteikon I sävelen, perussävelen eli toonikan, sekä V sävelen eli dominantin kanssa se muodostaa sävellajin peruskolmisoinnun. Duurissa toonikan ja mediantin välissä on suuri terssi, mollissa pieni terssi. Mollin mediantti on samalla sen rinnakkaissävellajin perussävel. Mollin rinnakkaissävellaji on duuri, jolla on sama etumerkintä eli sama määrä ylennettyjä tai alennettuja säveliä kuin kyseisessä mollissa. Täten esimerkiksi a-mollin rinnakkaissävellaji on C-duuri, koska a-mollin mediantti on C. Luokka:Musiikkitermit
Subdominantti

Subdominantti tarkoittaa sävelasteikossa IV asteen säveltähttp://www.havanto.fi/Musiikki/musiikkisanasto.html, eli toonikan suhteen sitä säveltä, jonka sävellajissa on yksi ylennysmerkki vähemmän (tai alennusmerkki enemmän) kuin toonikaa vastaavassa. Subdominanttia vastaa duurissa solmisaatiotavu fa ja mollissa re. Intervalli toonikan ja subdominantin välillä on kvartti ja käänteisenä kvintti. Toonika- subdominanttipari muodostaa subdominantin sävellajissa toonika- dominanttiparin, joten kitaransoitossa voimasoinnut eli puhtaat kvintit voidaan soittaa käänteisinä kvartteina. == Lähteet == Luokka:Musiikkitermit
Jordanka Donkova

Jordanka Donkova (; s. 28. syyskuuta 1961 Sofia) on bulgarialainen yleisurheilija ja olympiavoittaja. Jordanka Donkova paransi neljästi 100 metrin aitajuoksun maailmanennätystä. 17. elokuuta 1986 Kölnissä hän rikkoi puolalaisen Grażyna Rabsztynin nimissä kuusi vuotta olleen maailmanennätyksen 12,36 kahdesti; juoksemalla ensin 12,35 ja myöhemmin samana päivänä 12,29. Kolme viikkoa myöhemmin hän juoksi Ljubljanassa ajan 12,26. Toinen bulgarialainen, Ginka Zagortševa, vei ennätyksen nimiinsä elokuussa 1987 ajalla 12,25. Donkova alitti hänen aikansa neljällä sekunnin sadasosalla Stara Zagorassa 20. elokuuta 1988. Kendra Harrison rikkoi Donkovan ennätyksen heinäkuussa 2016 juostuaan ajan 12,20. Jordanka Donkova saavutti jo Euroopan- mestaruuskilpailuissa 1982 hopeamitalin 100 metrin aitajuoksusta, ja Stuttgartin EM-kisoissa 1986 hän voitti lajin Euroopan mestaruuden sekä lisäksi hopeaa Bulgarian naisten 4 × 100 metrin viestijuoksun joukkueessa. Vielä Euroopan-mestaruuskisoissa 1994 hän sai pronssimitalin päälajistaan. Hänen kaikkein menestyksekkäin kilpailukuukautensa kesti elokuun puolivälistä syyskuun puoliväliin 1986: kaksi maailmanennätystä Kölnin Grand Prix -kisassa 17. elokuuta ja kolmas ME Ljubljanassa 7. syyskuuta. Stuttgartin EM- kilpailuissa hän voitti mestaruuden 29. elokuuta ja kaksi päivää myöhemmin hopeaa Bulgarian viestijoukkueessa. Niinpä kolme maailmanennätystä ja EM- kilpailuiden kulta- ja hopeamitali tulivat alle kuukauden aikana. Soulin kesäolympialaisissa 1988 Jordanka Donkova voitti 100 metrin aitajuoksun kultamitalin, ennen hopealle ja pronssille sijoittuneita Itä-Saksan Gloria Siebertiä ja Länsi-Saksan Claudia Zaczkiewicziä. Barcelonan kesäolympialaisissa 1992 hän jäi puolustavana olympiavoittajana pronssille, kreikkalaisen Paraskevi Patoulidoun ja yhdysvaltalaisen LaVonna Martinin viedessä kirkkaammat mitalit. ==Lähteet== == Aiheesta muualla == * Luokka:Bulgarialaiset pika-aitajuoksijat Luokka:Bulgarialaiset olympiavoittajat Luokka:Vuonna 1961 syntyneet Luokka:Elävät henkilöt
Dominantti

Dominantti tarkoittaa sävelasteikon eli skaalan V asteen säveltä eli huippusäveltä tai sille perustuvaa sointua. Dominanttia vastaa duurisävellajissa solmisaatiotavu so eli sol ja mollissa mi. Intervalli toonikan ja dominantin välillä on puhdas kvintti. Sointua, johon kuuluu toonika ja kvintti (~puhdas kvintti), kutsutaan kitaransoitossa voimasoinnuksi. Käänteisenä toonikan ja dominantin väli on puhdas kvartti eli dominantin sävellajissa toonika siis vastaa subdominanttia. Dominanttisointu on sointu, jonka pohjasävelenä on sävellajin dominantti. Yksinkertaisimmassa muodossaan se on kolmisointu. Usein siihen lisätään neljäs sävel, pohjasävelen septimi, jolloin saadaan dominanttiseptimisointu. Esimerkiksi C-duurin dominanttisävel on G, dominanttikolmisointu G-H-D ja dominanttiseptimisointu G-H-D-F. Sävellajin dominantista alkavalla sävellajilla on omassa asteikossaan yksi ylennysmerkki enemmän tai yksi alennusmerkki vähemmän kuin alkuperäisellä sävellajilla. Esimerkiksi G-duurissa on yksi ylennysmerkki, sen dominantista eli D:stä alkavassa D-duurissa kaksi. Dominanttikolmi- tai -septimisointu purkautuu tavallisesti I asteen sointuun eli toonikasointuun. :Esim- I - IV - V7 - I; eli esim. C - F - G7 - C Luokka:Musiikin teoria
Livo

Livo on kylä Pudasjärven kaupungissa. Kylä sijaitsee noin 30 kilometriä kaupungin keskustaajamasta Kurenalta pohjoiseen Iijokeen laskevan Livojoen alajuoksulla. Alueella sijaitsee muun muassa kyläyhdistyksen omistama koulurakennus, josta löytyy kyläläisille yhteisiä palveluja, kuten kyläkauppa, kirjasto, suoramyynti, kirpputori, kudonta- ja puutyöluokat, tietotupa, sauna ja asuntovaunupaikkoja. Kylän palvelut ovat vapaasti niin kyläläisten, mökkiläisten kuin kylällä vierailevienkin käytössä. Kyläyhdistyksen tavoitteena on parantaa yleisesti elämisen ja asumisen mahdollisuuksia kylällä. Livo on valittu vuosina 2003 ja 2013 Pohjois-Pohjanmaan vuoden kyläksi. Tunnustusta saatiin palveluiden ja toiminnan järjestämisestä syrjään ihmisvirtojen valtaväylistä. Ensimmäiset dokumentoidut asukkaat ovat asuneet Livolla jo vuonna 1576. Puhakka, Illikainen, Juutinen ja Nissi olivat Livonkylän verotalot 1600-luvulla. Nämä paikat ovat asumisen paikkoja tänäkin päivänä. Livolla toimi kansakoulu, sittemmin peruskoulu vuosina 1917–1992. Nykyisin kylän lapset käyvät koulussa Kurenalla. Livon koulun pitkäaikainen opettaja Aimo Karvonen täytti 80 vuotta kesäkuussa 2008, jonka päivän juhlistamiseksi kyläläiset nimesivät koulun aukion Aimon aukioksi. ==Kirjallisuutta== * Taskila, E. (toim.) 1997. Elettiinhän sitä ennenni - Livonkylän neljä vuosisataa. ==Lähteet== ==Aiheesta muualla== * Pudasjärven Livon kotisivut Luokka:Pudasjärven kylät Luokka:Pohjois-Pohjanmaan vuoden kylät
Sarajärvi (Pudasjärvi)

pienoiskuva|Urho Kekkonen vieraili keväällä 1958 Kemissä, Rovaniemellä, Ranualla ja Pudasjärvellä. Kuvassa hän on Sarakylässä asuvan asutustilallisen Reino Vähäkuopuksen talossa tutkimassa kartalta hiihtoreittiään. Sarajärvi eli Sarakylä on Pudasjärven kaupungin pohjoisosassa sijaitseva noin 400 asukkaan kylä. Sarakylä sijaitsee noin 60 kilometrin päässä kaupungin keskustaajamasta Kurenalta. Sarakylän asutuksesta löytyy kirjallista aineistoa 1500-luvulta. Kylä on aiemmin ollut tiheään asuttua, mutta nykyään se on ollut kaupungin suurimpia muuttotappiokyliä viime vuosikymmeninä. Kylän asukasluku on enimmillään ollut noin 2 000\. Sarajärveä suunniteltiin 1930-luvulla jopa omaksi kunnaksi, johon olisi liitetty myös naapurikyliä Ranuan kunnan puolelta. Toteutumattoman hankkeen puuhamiehenä oli paikallinen vaikuttaja Kalle Sarala. Kylällä toimii Sarakylän koulu, jossa annetaan esiopetusta ja perusopetusta vuosiluokille 1–6. Lukuvuoden 2018 alussa oppilaita koulussa oli yhteensä 21. Kylän alueella kansakouluja oli aikoinaan enimmillään viisi. 1960-luvun alussa kylän alueella oli yhteensä noin 300 oppilasta. Sarakylässä on aiemmin toiminut oma kyläkauppa. Kyläkaupan yhteydessä oli myös Pudasjärven Osuuspankin konttori. Kyläkaupalla oli myös oma myymäläauto. Nykyisin lähikauppa sijaitsee Rytingissä, josta löytyvät myös asiamiesposti, Pudasjärven Apteekin palvelupiste ja huoltoasema. Sarakylässä järjestetään vuosittain perinteiset Vattumarkkinat, jotka on järjestetty vuodesta 1989 lähtien. Ensimmäisinä vuosina markkinatapahtuma oli jopa viikon mittainen, mutta nykyvuosina markkinat on järjestetty elokuussa yhtenä viikonloppuna. Sarakylässä on vuonna 1976 käyttöön otettu kappeli ja sen yhteydessä hautausmaa, jossa on 50 sankarivainajan haudat. Kappelissa järjestetään jumalanpalveluksia kuukausittain ja muita tilaisuuksia. Kouva kuuluu osana Sarakylään, ja tämä vaaraseutu on osa Syötteen kansallispuiston aluetta. ==Lähteet== ==Aiheesta muualla== * Sarakylän alueen kyläseuran kotisivut Luokka:Pudasjärven kylät
Russellin–Einsteinin manifesti

Russellin–Einsteinin manifesti on Lontoossa 9. heinäkuuta 1955 julkaistu julistus, jossa maailman johtajia varoitettiin ydinaseiden vaaroista ja kehotettiin ratkaisemaan kiistat rauhanomaisesti. Bertrand Russell pani julistuksen kiertämään, ja sen allekirjoitti yksitoista tieteilijää. Tunnetuin allekirjoittaja on Albert Einstein, joka kuitenkin kuoli ennen julistuksen esittämistä. Muutama päivä julistuksen esittämisen jälkeen filantrooppi Cyrus S. Eaton ehdotti kokousta, joka pidettäisiin Nova Scotiassa sijaitsevassa Pugwashin kylässä, joka on Eatonin synnyinpaikka. Siitä sai nimensä Pugwash- liike, joka on ydinaseita vastustava eri alojen tieteilijöiden järjestö. == Allekirjoittajat == *Max Born *Percy Bridgman *Albert Einstein *Leopold Infeld *Frédéric Joliot-Curie *Herman J. Muller *Linus Pauling *Cecil F. Powell *Józef Rotblat *Bertrand Russell *Hideki Yukawa Luokka:Julistukset Luokka:Manifestit Luokka:Pasifismi Luokka:Kansainvälinen politiikka Luokka:Ydinaseet Luokka:1955
Thorin vasara (musikaali)

Thorin vasara on Turun kaupunginteatterissa 23. helmikuuta 2007 ensiesityksensä saanut viikinkiaiheinen suurmusikaali. Musikaalin ovat säveltäneet virolainen säveltäjä Aivar Joonas sekä libretistit Villu Kangur ja Mario Kivistik. == Työryhmä == Turun kaupunginteatterille Thorin vasaran on ohjannut Katariina Lahti. Lavastuksesta vastaavat lavastaja Jani Uljas sekä viikinkiasiantuntija ja arkkitehti Aaro Söderlund. Puvustus on Elisa Pfäfflin käsialaa, lisäksi jumalten maailman mielikuvitushahmoja oli tekemässä palkittu nukketaiteilija Ishmael Falke. Tuliefektit suunnitteli tuliekspertti Antti Suniala. Kapellimestarina toimii Antti Vauramo. ===Esiintyjät rooleittain=== * Vallu Lukka – Sigurd * Sari Ann – Whatawha * Jonna Kosonen – Gunlod * Kirsi Tarvainen – Lokivar * Jukka Romu – Thorvald * Seppo Ruohonen – Ragnald * Lasse Pajunen – Frey * Kristina Raudanen – Freyja * Umor Akkuj – Andrvari * Tomi Varho - Olof Ensemble-esiintyjät * Iiro Heikkilä * Krista Kantola * Kimmo Korpela * Antti Kulmala * Heidi Laakso * Kari Lineri * Jenni Rasi * Salla- Maria Orvasto Luokka:Suomalaiset musikaalit
Anne Sullivan

Anne Mansfield Sullivan (14. huhtikuuta 1866 – 20. lokakuuta 1936 New York) oli yhdysvaltalainen opettaja, joka muistetaan parhaiten kuurosokean Helen Kellerin tukihenkilönä. Sullivan on keskeinen henkilö omaelämäkerrassa Elämäni tarina, joka kuvaa Kellerin elämää lapsena ja nuorena. Sullivan sairastui lapsena trakoomaan. Hän näkövammautui, mutta sai useiden leikkausten seurauksena näkönsä osittain takaisin. Pienen Kellerin hän tapasi ensimmäistä kertaa 3. maaliskuuta 1887.Helen Keller: "Elämäni tarina" Sullivan oli vuodesta 1905 naimisissa Harvardin yliopiston professori John A. Macyn kanssa. Pari muutti erilleen vuonna 1914, mutta ei koskaan ottanut virallisesti avioeroa. Sullivan kuoli New Yorkissa 70-vuotiaana yli kolmekymmentä vuotta Kelleriä aiemmin. == Lähteet == Luokka:Yhdysvaltalaiset opettajat Luokka:Vuonna 1866 syntyneet Luokka:Vuonna 1936 kuolleet
Kaliforniansalamanteri

Kaliforniansalamanteri (Taricha torosa) on Pohjois-Amerikan länsiosissa elävä salamanterilaji. == Koko ja ulkonäkö == Kaliforniansalamanteri voi saavuttaa jopa 20 cm:n pituuden. Lajin selkäpuoli on punertavan ruskea ja vatsapuoli on oranssi. Silmät ovat keltaiset ja silmäluomet kellertävän vaaleat. Ulkonäöltään kaliforniansalamanteri on hyvin samannäköinen kuin sukulaisensa länsirannikonsalamanteri. == Levinneisyys == Kaliforniansalamanteri elää nimensä mukaisesti luonnonvaraisena Pohjois-Amerikan länsirannikolla Kaliforniassa. == Elintavat == Kaliforniansalamanteri asustaa metsien pohjakerroksissa ja niityillä. Keväisin laji siirtyy kutulammelle lisääntymistä varten. Yksilöstä riippuen laji viihtyy suurimman osan ajastaan joko maalla tai vedessä. == Ravinto == Muiden salamantereiden tapaan kaliforniansalamanterin ruokavalio koostuu pienistä selkärangattomista. == Lemmikkieläimenä == Suomessa kaliforniansalamantereita on harvoin myynnissä eläinkaupoissa, mutta Keski-Euroopassa ja Amerikassa niitä pidetään terraariossa melko yleisesti. Kaliforniansalamanterin terraarion tulisi olla vähintään 80 × 40 cm:n kokoinen. Terraario sisustetaan sen mukaan, viihtyykö yksilö enemmän vedessä vai maalla. Kaliforniansalamanterin terraariossa tulee aina olla vesialue, jonne eläin mahtuu kokonaan. Vettä täytyy vaihtaa päivittäin, salamanterin herkän ihon vuoksi. Sopiva lämpötila on noin 18–21 astetta, joka voi laskea muutaman asteen yöllä. Jos kaliforniansalamanteri viettää suurimman osan ajastaan maalla, tulisi terraariota sumuttaa päivittäin. == Lähteet == == Aiheesta muualla == * Sammakkolampi * Caudata Culture (englanniksi) Luokka:Salamanterieläimet Luokka:Lemmikkieläimet
Franz Alt

Franz L. Alt (30. marraskuuta 1910 Wien – 21. heinäkuuta 2011 New York) oli itävaltalais-yhdysvaltalainen matemaatikko. Hänet muistetaan parhaiten työstään varhaisen tietojenkäsittelytieteen parissa. Alt lähti Yhdysvaltoihin Itävallan liityttyä Natsi-Saksaan vuonna 1938. Hän kuului Association for Computing Machineryn (ACM) perustajiin vuonna 1947 ja toimi sen puheenjohtajana vuosina 1950–1952. Alt julkaisi vuonna 1958 uraauurtavan teoksen Electronic Digital Computers. ==Lähteet== Luokka:Itävaltalaiset matemaatikot Luokka:Yhdysvaltalaiset matemaatikot Luokka:Vuonna 1910 syntyneet Luokka:Vuonna 2011 kuolleet Luokka:Yli satavuotiaiksi eläneet yhdysvaltalaiset
Hyrkanos

Hyrkanos voi tarkoittaa seuraavia: * Johannes Hyrkanos, Juudean kuningas vuosina 134–104 eaa. * Hyrkanos II, juutalaisten ylin pappi vuosina 79–40 eaa.